
Abstract: South America and Central America are areas that have consacrate the term "cartel", 
specialized in drug trafficking. Development of cartels has propelled drug trafficking to alarming levels around the 
world and led to the precipitation of intense political disputes between the United States of America and South 
American countries like Colombia, Bolivia and Peru. Nowadays, traffickers have sufficient financial resources to 
acquire the latest technology that supports them in criminal activity. Cartels have declared generalized war against 
governments, terrorizing the civilian population, organizing hundreds of terrorist attacks against civilian and 
governmental targets, generating even civil wars. Cartels have coordinated several killings throughout the region, 
adopting the techniques of terrorist groups by separating their structure in cells, each of them knowing very little 


about the other pieces of the gearing. 

Introducere 


Pe plan internaţional cultivarea, producerea, 
transportul şi folosirea drogurilor constituie o temă 
prioritară prin implicaţiile sale. 

Există o legătură directă între cartelurile 
drogurilor, corupție şi terorism deoarece banii 
proveniți din droguri reprezintă o sursă importantă de 
finanțare a tuturor tipurilor de activități 
antiguvernamentale şi criminale. Democraţiile în curs 
de dezvoltare şi statele cu economii fragile sunt 
deosebit de vulnerabile. Comerţul cu droguri va duce 
şi în continuare la disensiuni între tările 
„producătoare, cele  transportatoare şi cele 
utilizatoare””. 

Zona Americii de Sud şi Centrale este cea în 
care s-a consacrat termenul de „carte!” specializat în 
traficul de droguri. Termenul de cartel nu a fost 
dezvoltat de către columbieni, ci de către 


americani şi a început să fie utilizat în anii 1980 
pentru a defini organizaţiile din Columbia implicate în 
traficul cu droguri.” 

În timp au apărut conflicte şi acte de violență 
între aceste carteluri, sprijinite de păturile cele mai 
sărace ale societăţii, determinate de dorința creşterii 
influenţei şi, implicit, a cifrei de afaceri (generate de 
producerea şi vânzarea drogurilor în cadrul unor 
rețele transnaţionale). 

Producţia şi cultivarea drogurilor/ culturile de 
droguri au origini mai îndepărtate, dar traficul de 
droguri reprezintă un fenomen relativ recent, ce 
datează de doar câteva decenii. Cele mai importante 
structuri specializate în traficul de droguri, care au 
început să se dezvolte în aceeaşi perioadă, au 
încercat să pătrundă în toate eşaloanele instituţiilor 
statului, având implicații asupra democraţiei din 
statele respective, dar şi a întregii zone a Americii 

Latine şi nu numai. 


celorlalte nu va fi deranjată””. Cele mai cunoscute şi 


Aceste legături extrem de strânse cu structurile 
statale au dus la considerarea activităţii cartelurilor 
de droguri ca fiind una din cele mai periculoase care 
afectează securitatea pe plan global. 

Ameninţările reprezentate de traficul de droguri 
favorizează crearea unei economii paralele care are 
potenţialul de a afecta economia legală,încurajând 
corupția, mita şi utilizându-se intimidări şi alte 
modalități de convingere. Traficul de droguri 
generează şi dezvoltă conflicte şi manifestări violente 
în statele din America Latină, fiind un factor important 
care favorizează criminalitatea, violenţa, alimentând 
grupurile armate teroriste”. Terorismul care are la 
bază traficul de droguri a dus la slăbirea instituţiilor 
statului”. 

În prezent, se consideră că „traficul de droguri 
face ca statele să devină mai vulnerabile din cauza 
creşterii criminalităţii, a corupției ca sursă de 
diminuare a capacităţilor de intervenţie a statelor şi a 
folosirii sale, în scopul de a finanța grupări armate. 
Prin caracterul său transnaţional, traficul de droguri 
contribuie la destabilizarea unei regiuni întregi'5, iar 
multiplele sale implicații la nivelul tuturor palierelor 
statale, care de multe ori nu se limitează numai la 
teritoriul unui singur stat, sunt cele care determină 
considerarea sa ca un factor de risc major la adresa 
securităţii regionale. 


1. America Latină — paradis al cartelurilor 
drogurilor 


Cartelurile drogurilor şi-au început activitatea 
la începutul anilor 1970 şi s-au dezvoltat atât de 
puternic încât au devenit treptat sursa conflictelor 
politice între SUA şi statele sud-americane, traficanții 
de droguri deținând astăzi adevărate imperii care 
rivalizează uneori cu puterea statală.. 

Cu timpul, cartelurile drogurilor s-au specializat 
şi transformat pentru a-şi consolida poziția în fața 
autorităţilor. Structura organizațiilor a variat, 
cunoscând mai multe faze de evoluție, generate de 
politicile antidrog adoptate de către guvernele ţărilor 
în care acest fenomen s-a dezvoltat şi se dezvolta 
din ce în ce mai mult. 

„Cartelurile de trafic de droguri au o structură 
ierarhică rigidă. (Conducerea acestui tip de 
organizație este asigurată de un şef numit „el capo”f, 
cum este cazul cartelurilor columbiene Medellin şi 
Cali ce au atins apogeul dezvoltării la începutul anilor 
1990, creând un sistem în care fiecare parte a 
lanţului traficului de droguri este independentă una 
față de cealaltă, ceea ce permite o adaptare şi 
regrupare în ipoteza în care sunt descoperite de 
autorităţi. Cartelul este controlat de El capo prin 
indivizi loiali lui. „Această structură se poate 
reproduce şi la niveluri inferioare, dar nu există o 
comunicare pe orizontală între aceste celule, astfel 
încât în caz de anihilare a unei celule, activitatea 


influente  carteluri organizate astfel sunt cele 
columbiene: Medellin, Cali şi Valle del Norte. 

Cartelul Medellin (1951-1993) înfiintat de 
către Pablo Escobar şi condus de acesta împreună 
cu fraţii Ochoa Jorge Luis, Juan David şi Fabio, îşi 
are originile în oraşul Medellin din Columbia, dar şi-a 
derulat activitatea cu preponderență în Columbia, 
Bolivia, Peru, America Centrala,SUA, dar şi în 
Canada şi în state europene între anii 1970 - 1980. 
In timpul perioadei sale de glorie, cartelul încasa 
peste 60 de milioane de dolari în fiecare zi. Suma 
totală de bani produşi de acest cartel a ajuns la zeci 
de miliarde, conform unor estimări, fiind chiar sute 
de miliarde de dolari pe perioada întregii sale 
existente, liderul Pablo Escobar fiind considerat de 
revista Forbes ca fiind al şaptelea om cel mai bogat 
din lume. 

Acest cartel a dispus de grupări formate în 
special din americani, canadieni şi europeni, care 
aveau ca unic rol acela de a realiza transportul unor 
încărcături de cocaină, având ca destinație SUA, 
Europa şi Canada. Strategia a constat în terorizarea 
populației civile şi presiuni exercitate asupra 
guvernului din cauza semnării unui tratat de 
extrădare între Statele Unite şi Columbia, în 1981. 
Au existat chiar şi cazuri de ameninţări cu moartea 
asupra judecătorilor Curţii Supreme. Mai mult, pe 
data de 18 august 1989, cartelul Medellin a fost 
implicat în asasinarea candidatului la preşedinţia 
Columbiei, Luis Carlos Galan, , acesta fiind 
momentul la care cartelul, în încercarea de a opri 
extrădarea membrilor săi, a început să organizeze 
atacuri teroriste în ţară şi o serie de asasinate; 
conform unor estimări 3500 de oameni au fost ucişi 
în perioada activităţii acestui cartel. Liderii se ghidau 
după principiul conform căruia cei care încercau să 
le impieteze activitatea vor fi ucişi împreună cu toată 
familia. Finalul anilor 1980 este marcat de momentul 
declinului cartelului Medellin, a cărui activitate s-a 
încheiat odata cu asasinarea lui Pablo Escobar în 
1993 şi totodată de expansiunea Cartelului Cali, 
condus de frații Rodriguez Orejuela şi Santacruz 
Londono. Cartelul Cali a fost implicat în industria 
drogurilor de-a lungul întregii sale evoluții şi în tot 
ceea ce rezidă aceasta. Liderii acestei organizații s- 
au implicat puternic în viaţa politică, existând inclusiv 
suspiciuni că atât fostul preşedinte columbian 
Emesto Samper, cât şi numeroşi congresmeni şi 
senatori au fost finanţaţi în campaniile lor electorale 
de acest cartel. Tehnica folosită era cea a separării 
în celule, astfel încât fiecare dintre cei implicaţi în 
traficul de droguri nu ştiau nimic despre operațiunile 
derulate în celelalte etape ale activităţii ilicite. 

Cele două carteluri columbiene amintite anterior, 
deşi au acelaşi obiect de activitate, se diferenţiau 
prin modalităţile de operare. Este cunoscut că „Pablo 
Escobar, şeful cartelului Medellin, era mult mai 
apropiat de oameni, de localnici. De cealaltă parte, 

frații Rodrigues Orejuela, şefii cartelului Cali, şi-au 
clădit o imagine de oameni de afaceri serioşi şi 
corecţi şi erau foarte atenți să păstreze aceasta 
imagine. Ei doreau ca ceilalți să îi considere 
parteneri de încredere şi să-i accepte în cercurile lor. 
Cartelul Medellin şi, la un nivel mai scăzut, cartelul 
Cali, au instaurat în regiunile lor regimuri de teroare 
şi violenţă. La Medellin, Pablo Escobar a instaurat 
propria sa domnie, eliminând toate persoanele care i 
se Împotriveau: oficiali guvernamentali, judecători, 
politicieni şi jurnalişti”, fiind folosită orice metodă în 
acest sens, pornind de la asasinate până la atentate 
cu bombă. 

Cartelul Cali utiliza metode diferite faţă de cele 
practicate de către Medellin, fiind mai puţin 
distructive şi mai puţin violente, dar având acelaşi 
element central, respectiv folosirea  mitei ca 
instrument de obținere a influenţei. Sunt dovezi 
conform cărora frații Orejuela au utilizat acest 
instrument asupra unor oameni cu funcţii importante 
în stat, cum ar fi politicieni, judecători, poliţişti, 
jurnalişti şi alte persoane care îi puteau ajuta sau 
care le puteau dejuca planurile. Violenţa nu era cea 
mai utilizată metodă de către conducătorii cartelului 
Cali pentru a elimina adversarii. 

Decesul şefului  cartelului Medellin în 
decembrie 1993 „în urma unei operațiuni a poliției 
columbiene a marcat începutul decăderii influenţei 
cartelurilor”?. În aceste moment au început să se 
dezvolte importante organizații criminale şi în 
celelalte state sud-americane, cum ar fi in Mexic, 
Bolivia, Peru, dar şi în alte țări din America Latină, 
cartelurile columbiene nemaideţinând supremaţia în 
domeniu. 

Cartelul Norte del Valle, care a funcţionat 
între anii 1990 si 2012, condus de fraţii Luis Enrique 
şi Javier Antonio Calle Sema,,a marcat trecerea de 
la structură ierarhizată a  cartelurilor către o 
organizație de trafic de droguri caracterizată printr-o 
structură mai suplă cu relaţii orizontale între grupări. 
Această formă de organizare există şi în Mexic unde 
cartelurile au câştigat în influență şi în putere”"!. 
Aspectul interesant în ceea ce priveşte acest cartel 
este dat de faptul că niciodată autorităţile nu au 
reuşit să afle cine l-a condus. Organizaţia, deşi a 
funcţionat pe piața drogurilor încă din anii 1980, nu a 
reuşit să ajungă la expansiunea pe care au avut-o 
celelalte carteluri, colaborând la un moment dat cu 
cartelul Cali în folosirea rutei de transport prin 
Oceanul Pacific. 

Cartelul mexican, organizație de tip 
intermediar, deținea inițial doar rolul de transportator 
pentru marile carteluri, dar ulterior s-a extins şi în 
domeniile distribuției şi producţiei. Şi în prezent, 
cartelurile mexicane sunt în continuare la fel de 
puternice şi nu se întrevede o diminuare a acestei 
forțe pe piața drogurilor. 

Noua dominație a cartelurilor mexicane a 
provocat un vârf de violenţă de-a lungul frontierei de 


2000 de mile dintre Mexic şi Statele Unite între 
cartelurile rivale şi autorităților mexicane şi cele din 
Statele Unite'2. Victimele acestor confruntări au fost 
atât militarii si poliţiştii care păzeau frontiera cât şi 
ei bi în scopul intimidării şi reducerii la tăcere a 
presei 

Cele mai importante  carteluri mexicane 
(cunoscute ca:La Mafia sau La Maña) sunt Sinaloa 
Cartel, La Alianza de Sangre (“Alianta sângelui”) şi 
Gulf Cartel (ce activează din anul 1980 şi in prezent), 
„având în persoana lui Garcia Abrego un conducător 
important ce a negociat cu cartelul Cali transportarea 
cu nave pe mare spre SUA a 50 % din cocaina 
produsă de aceştia, estimându-se că numai în 1990 
câştigurile au fost de peste 10 miliarde de dolari”‘*. 

Din cauza persecuțiilor realizate de către 

autorităţi, „are loc în anii 1990 fenomenul de 
adaptare la noile circumstanţe ale comerțului ilicit''5, 
fapt care a dat naştere celui de-al treilea tip de 
organizaţie, cel în rețea orizontală şi diversificată. 
Scăderea din influenţă sau chiar dispariţia cartelurilor 
a dus la o nouă organizare a grupărilor traficanților, 
sarcinile fiind împărţite acum în grupări care 
efectuează doar un singur segment al etapei de 
comercializare pentru ca, în ipoteza în care ar fi 
prinşi, să nu poată deține şi furniza informaţii care să 
aibă ca efect destructurarea întregii rețele şi 
activitatea să se poată produce în continuare. 


2. Implicații la nivelul factorilor de decizie 
politică 


Datorită profiturilor uriaşe ce rezultă din 
afacerile cu droguri, Cartelurile din America Latină au 
fost şi sunt implicate în întreaga activitate statală, 
respectiv în administraţie, economie, domeniul social 
şi, în special, în politică. Aceasta urmăreşte 
dobândirea de influentă în parlament, justiție, dar şi 
în cadrul unor structuri precum cele ale poliției şi 
armatei’ ê prin intermediul susținerii unor oameni aflați 
în posturi cheie în aceste domenii, cel mai probabil 
câştigată prin mita. Astfel, se poate considera că 
aceste organizații urmăresc să îşi consolideze 
propriile poziții prin crearea unui sistem viciat în 
cadrul căruia să nu fie condamnaţi, ci protejaţi, astfel 
încât activitatea lor să aibă o aparenţă de egalitate, 
oamenii politici cumpăraţi de către aceştia 
modificând reglementările privitoare la extrădare în 
ceea ce îi priveşte pe traficanţi. 

Se consideră că „cele mai grave forme de 
influență asupra oamenilor politici implică acte de 
violență asemenea asasinatelor, atacurilor teroriste şi 
răpirilor. În 1989, cartelul Medellin a aruncat în aer 
un avion, provocând 107 victime." Atacurile teroriste 
ale traficanților de cocaină s-au amplificat în decursul 
aceluiaşi an când o explozie a unui autobuz încărcat 
cu dinamită a explodat în fața Sediului Central de 
Informații al Poliţiei din Bogota, Columbia, ucigând 
52 de persoane şi rănind aproape 400”! 

Referitor la relaţia dintre factorii de decizie 
politică şi indivizii implicaţi în afacerile cu droguri, se 
susține ca un alt element reprezentativ este 
clientelismul, respectiv traficanţi, în schimbul banilor 
pe care îi investesc în campaniile electorale într-un 
partid sau într-un om politic, primesc protecţie şi 
diverse alte favoruri care le înlesnesc derularea în 
continuare a afacerilor ilegale. "° 

Actualele rețelele de trafic de droguri folosesc 
mai rar violența cu scopul de a obține avantaje, 
având în vedere faptul că doresc să rămână 
anonime. În cazul lor metoda lor cea mai utilizată 
este mita, prin care câştigă influență asupra 
oamenilor aflați în funcţii importante în stat, fiind 
foarte puţin preferată amenințarea cu moartea. 
Violenţa este folosită mai mult în Mexic, unde 
traficanţii de droguri atacă agenţii de frontieră 
angajaţi în reținerea acestora sau împiedicarea 
desfăşurării activităţii lor. 

Totuşi, se poate constata că în ultimii ani au 
crescut ca număr şi intensitate confruntările între 
grupurile de traficanţi şi forțele de ordine, grupurile de 
traficanţi mexicani utilizând ca metodă de intimidare 
decapitarea. Doar în anul 2006 au fost înregistrate 
circa 30 de cazuri de decapitări, cel mai groaznic 
fiind cel în care cinci capete umane au fost aruncate 
în ringul unui club frecventat de traficanti”. In anul 
2016 s-a estimat un număr total de 800 de decapitări 
si dezmembrări realizate de-a lungul timpului.” 


3. Actiunile comunității internaționale 


Trebuie să treacă o perioadă mai mare timp 
pentru ca statele Americii Latine să reuşească să 
anihileze relațiile stabilite între traficanţi şi unii 
politicieni deoarece au un trecut îndelungat în 
această regiune. Guvernele au adoptat reforme care 
prevăd pedepse aspre pentru cazurile de corupție în 
situația în care oameni politici şi traficanţi sunt 
implicați în această afacere. Cu toate acestea, aşa 
cum afirmam anterior, ameliorarea acestui fenomen, 
prin acțiuni ce să vizeze inclusiv neutralizarea 
acestor relații, trebuie să se constituie într-un 
deziderat pe termen scurt, mediu şi lung, având în 
vedere considerente ce țin de interese economice şi 
politice care creează un numitor comun între oameni 
politici şi traficanţii de droguri. 

Recunoscând legăturile între traficul ilicit şi alte 
activități criminale organizate, conexe, care 
subminează bazele economiei legitime şi ameninţă 
stabilitatea, securitatea şi suveranitatea statelor”? 
mai multe state membre ONU au semnat în 1988, la 
Viena, „Convenţia împotriva traficului ilicit de 
stupefiante şi de substanţe psihotrope”? 

Ofensiva traficanţilor care afectează economia, 
politica, sistemul judiciar şi activitatea poliției au creat 
importante prejudicii instituțiilor democratice. 
Beneficiind de suportul Statelor Unite, guvernele au 
creat şi au implementat politici antidrog care au ca 


scop combaterea traficului de droguri în cultivare, 
producţie, transport şi distribuţie a drogurilor în țară. 
Asemenea politici îşi propun să lichideze culturile 
ilicite şi să destructureze rețele de traficanţi, pentru a 
nu mai exista această piedică în calea procesul de 
consolidare a democraţiei. 

Iniţial, politicile antidrog urmăreau eradicarea 
culturilor, interdicția propunându-şi să criminalizeze 
orice proces care este legat de traficul de droguri, 
pornind de la cultura de plante şi terminându-se cu 
distribuţia en detail în statele consumatoare şi 
programele de dezvoltare alternativă. După atacurile 
teroriste din data de 11 septembrie 2001, lupta 
împotriva traficului de droguri a căpătat o dimensiune 
pregnant militară, mare parte din sume fiind folosite 
pentru a se achiziționa echipamente, logistică şi 
personal militar, ceea ce dus la creşterea instabilității 
în zona Americii de Sud, traficul de droguri fiind unul 
din principalii factori care afectează securitatea în 
zonă. 

Din perspectiva direcțiilor de acţiune, se 
consideră că principalul scop ar trebui să fie 
combaterea spălării banilor pentru că cel mai mare 
profit provine din traficul ilicit, iar, în subsidiar, statele 
să se orienteze pe dezvoltarea unor programe care 
să susțină zonele defavorizate, investind în principal 
în educaţie, sănătate şi infrastructură. 

Pe lângă componenta naţională, la nivel 
internaţional este recunoscut faptul că traficul de 
droguri  transcede granițelor naţionale. Astfel, 
Adunarea Parlamentară  Euro-latinoamericană în 
cadrul Comisiei pentru afaceri politice, securitate şi 
drepturile omului a elaborat în 19 noiembrie 2012 
propunerea de rezoluţie referitoare la lupta împotriva 
traficului de droguri şi a criminalității organizate în 
Uniunea Europeană şi America Latină. Cu această 
ocazie s-a subliniat faptul că traficul de droguri 
constituie o infracțiune care se extinde dincolo de 
frontierele naţionale şi pe care nici o țară nu o poate 
rezolva doar prin politici exclusiv naţionale sau 
izolaţioniste, fiind nevoie, dimpotrivă, de cooperare 
politică, polițienească şi judiciară internaţională 
pentru a-i face față. Asupra acestui aspect atrag 
atenția dispoziţiile  legislaţiilor naționale şi 
internaţionale, în cadrul rezoluţiei amintite anterior 
afirmându-se că fiind,,concentrate pe lupta împotriva 
spălării de bani şi a fluxului de capitaluri ilicite în 
sistemul financiar naţional şi internaţional, care 
denaturează economiile şi favorizează corupția, 
îndeamnă guvernele să aplice strategii regionale 
împotriva traficului de droguri, strategii de control al 
armelor de foc şi reforme ale justiției”. În plus, se 
insistă ca acestea „să aloce mai multe resurse 
programelor de sănătate publică şi campaniilor de 
prevenire a consumului de droguri, solicitând 
intensificarea acțiunilor împotriva existenței 
paradisurilor fiscale, focare ale evaziunii fiscale şi 
mediu propice spălării banilor proveniți din traficul de 
droguri şi din alte activități comerciale ilegale”. 

În acelaşi context, Comisia Europeană, prin 
Înaltul Reprezentant al UE pentru afaceri externe şi 
politică de securitate a elaborat la 19.05.2014 
„Comunicarea comună către Parlamentul European 
şi Consiliu referitoare la elemente pentru o strategie 
a UE privind securitatea publică în America Centrală 
şi în Caraibi"2%, în care se arată că legăturile dintre 
Uniunea Europeană (UE) şi America Latină şi 
Caraibe se desfăşoară în cadrul unui amplu 
parteneriat strategic care a fost reînnoit şi consolidat 
cu ocazia reuniunii la nivel înalt a UE şi a Comunităţii 
Statelor latino-americane şi Caraibiene (CELAC), 
care a avut loc la Santiago de Chile în luna ianuarie 
2013 şi continuata cu cea din 2016 de la Santiago 
Domingo.” „UE este un partener important pentru 
dezvoltarea Americii Latine şi a Caraibilor, fiind 
vizate în special coeziunea socială, dezvoltarea 
economică, aspectele de mediu şi securitatea. 
Securitatea publică este o preocupare majoră în 
America Latină”?%. 

Criminalitatea răspândită la scară largă, ratele 
ridicate ale violenţei letale şi deteriorarea globală a 
securității publice în America Centrală şi în Caraibe 
reprezintă provocări majore şi de mare actualitate. 
UE va promova schimburile şi cooperarea între 
instituţiile regionale şi actorii internaționali, în special 
în ceea ce priveşte aspectele transregionale ale 
criminalității organizate. În această privință ar putea 
să fie utilă implicarea în mai mare măsură a unor 
organizații cum ar fi Europol, Eurojust şi Frontex, în 
cadrul sferei lor de competenţă şi în cooperare mai 
strânsă cu organizațiile/iniţiativele regionale”. 

Zona Americii Centrale şi Caraibi sunt extrem de 
importante pentru că acolo „se intersectează 
importante rute comerciale mondiale şi sunt în joc 
interese strategice. Acest fapt are potenţialul de a 
stimula dezvoltarea în regiune — în special prin 
intermediul schimburilor comerciale şi al 
investițiilor"?. Starea de insecuritate care persistă în 
regiune afectează în mod negativ, pe lângă 
progresul economic, şi sisteme cheie ale oricărei 
structuri statele, respectiv domeniile educației şi 
sănătății. In plus, afectează în mod vădit democraţia, 
aducând atingere drepturilor şi libertăţilor omului şi 
statului de drept, exact aspectele pentru care UE 
luptă să fie protejate.” 

Starea de insecuritate care persistă în regiune 
afectează în mod negativ, pe langă progresul 
economic, şi sisteme cheie ale oricărei structuri 
statele, respectiv domeniile educaţiei şi sănătății. In 
plus, afectează în mod vădit democraţia, aducând 
atingere drepturilor şi libertăţilor omului şi statului de 
drept, exact aspectele pentru care UE luptă sa fie 
protejate. 

Întreaga comunitate internațională cartelurile 
drogurilor şi toate organizațiile criminale specializate 
în droguri care le-au succedat ca fiind un real factor 
de risc pentru securitatea regională şi mondiala. 
Acest lucru este susținut şi în raportul World Drug 


Report 2016 al UNITED NATIONS OFFICE ON 
DRUGS AND CRIME din Viena, în care se 
subliniază ca statul Columbian este un exemplu în 
care traficul de droguri a fost o sursă de finanţare 
crucială pentru grupurile armate non-statale încă de 
la mijlocul anilor 1990%. De asemenea, comerțul ilicit 
de droguri poate să devină o sursă de finanţare 
pentru grupări insurgente şi teroriste, lucru care duce 
la slăbirea şi mai mult a statul de drept, perpetuând 
fenomene criminale şi conflicte armate. 

Prin urmare, problematica tratată în prezentul 
articol este una de actualitate şi de relevanţă nu 
numai la nivelul naţional al statelor în care acest 
fenomen este prezent. Aceasta are potențial de a 
genera riscuri de securitate pentru întreaga regiune 
şi chiar la nivel internaţional, prin evoluțiile asociate. 

CONCLUZII: 


Cartelurile drogurilor din America Latină şi organizaţiile care le-au succedat sunt 
extrem de active pe plan local, dar şi internaţional, reprezentând un risc de securitate pentru 
întreaga zonă ce afectează viaţa cotidiană a milioane de oameni, având un impact negativ 
asupra drepturilor omului, a statului de drept şi a dezvoltării economice în regiune, fiind un 


obstacol semnificativ în calea stabilităţii şi cooperării. Comunitatea internaţională trebuie să- 
si unească eforturile pentru a eradica şi controla ascensiunea criminală a rețelelor de 
traficanţi de droguri care tind să-si extindă agresiv aria de acţiune pe mai multe continente şi 
în diverse sfere ale societăţii, cunoscându-se colaborarea între aceste organizații criminale 
şi grupările teroriste pe care le finanţează, cu implicaţii grave pentru securitatea statelor. 

